A kardfogú macskaformák (Machairodontinae) (köznapi nevükön:  kardfogú tigrisek, azonban a tigrisek nem leszármazottai ezeknek, ezért az elnevezés félrevezető) a macskafélék egyik kihalt alcsaládját alkotják. A kora miocéntől a pleisztocén kor végéig éltek.

Nevüket hatalmas, kardszerű felső szemfogaikról kapták, amelyek hossza 10–28 cm között változott. Jellegzetes szemfogaik pontos szerepéről sokat vitatkoznak. Csontok összetöréséhez túlságosan törékenyek lehettek. Valószínűbb, hogy az áldozat nyakának átharapásakor a légcsövet és a verőereket roncsolhatták szét, ezáltal gyorsítva az áldozat haláltusáját (ami a nagy testű növényevők esetén fontos szempont lehetett).

Rendszerezés

Rokonságuk 
A kardfogú macskák közvetlen leszármazottak nélkül haltak ki. A mai macskafélék más alcsaládokba tartoznak, vagyis a kardfogú macskákkal egymás „unokatestvérei”. Így a mai tigrisek is csak egy közös ősön keresztül kapcsolódnak hozzájuk. A mai macskafélék és a kardfogú macskák abban is különböznek, hogy a törzsfejlődés során az előbbiek szemfogai egyre kisebbek lettek.

A kardfogú macskákhoz hasonló állatok a földtörténet korábbi időszakaiban is léteztek. Ezek azonban nem tartoztak a macskafélék családjához, tehát csupán a konvergens evolúció (összetartó fejlődés) érdekes eseteiről van szó. Ilyenek a ragadozók rendjén belül külön családot alkotó ál-kardfogú macskák (Nimravidae) az eocén korszaktól, valamint az emlősök családfáján még távolabb álló Thylacosmilus, amely az erszényesek közé tartozott és Dél-Amerikában a miocén és pliocén során élt.

Nemzetségek és nemek 
Az alcsaládba az alábbi nemzetségeket és nemeket sorolják:

 Homotherini
 Homotherium
 Lokotunjailurus
 Xenosmilus

 Machairodontini
 Machairodus
 Miomachairodus

 Metailurini
 Adelphailurus
 Dinofelis
 Metailurus
 Pontosmilus
 Stenailurus
 Therailurus

 Smilodontini
 Megantereon
 Paramachairodus
 Smilodon

Magyarországi leletek 

Az Epimachairodus latidens legteljesebb maradványa a Beremendi-kristálybarlangból került elő.

Források 

What Is a Sabertooth?

 
Emlősalcsaládok
Afrika állatvilága a miocénben
Ázsia állatvilága a miocénben
Európa állatvilága a miocénben
Észak-Amerika állatvilága a miocénben
Afrika állatvilága a pliocénben
Ázsia állatvilága a pliocénben
Európa állatvilága a pliocénben
Dél-Amerika állatvilága a pliocénben
Észak-Amerika állatvilága a pliocénben
Afrika állatvilága a pleisztocénben
Ázsia állatvilága a pleisztocénben
Európa állatvilága a pleisztocénben
Dél-Amerika állatvilága a pleisztocénben
Észak-Amerika állatvilága a pleisztocénben
Fosszilis ragadozók